# Οδηγός χρήστη Glom V0.2

για το Glom v1.6

2004 Murray Cumming
Ομάδα ανάπτυξης Glom

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου, και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους της GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από επιχειρήσεις για να διακρίνουν τα προϊόντα τους και τις υπηρεσίες αξιώνονται ως εμπορικά σήματα. Όπου εμφανίζονται αυτά τα ονόματα σε κάποια τεκμηρίωση του GNOME, και τα μέλη του έργου τεκμηρίωσης του GNOME γνωρίζουν για αυτά τα εμπορικά σήματα, τότε τα ονόματα είναι με κεφαλαία γράμματα ή με αρχικά κεφαλαία γράμματα.

TΟ ΕΓΓΡΑΦΟ ΚΑΙ ΟΙ ΤΡΟΠΟΙΗΜΕΝΕΣ ΕΚΔΟΣΕΙΣ ΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΕΛΕΥΘΕΡΗΣ ΑΔΕΙΑΣ ΤΕΚΜΗΡΙΩΣΗΣ GNU ΜΕ ΤΙΣ ΕΠΙΠΛΕΟΝ ΓΝΩΣΤΟΠΟΙΗΣΕΙΣ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΚΑΝΕΝΟΣ ΕΙΔΟΥΣ, ΕΚΦΡΑΣΜΕΝΗ 'Η ΝΟΟΥΜΕΝΗ, ΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟ, ΕΓΓΥΗΣΕΩΝ ΟΤΙ ΤΟ ΕΓΓΡΑΦΟ 'Η ΠΑΡΑΛΛΑΓΕΣ ΤΟΥ ΕΓΓΡΑΦΟΥ ΕΙΝΑΙ ΕΛΕΥΘΕΡΑ ΚΑΘΕ ΕΛΑΤΤΩΜΑΤΟΣ, ΕΜΠΟΡΕΥΣΙΜΑ, ΚΑΤΑΛΛΗΛΑ ΓΙΑ ΕΝΑ ΣΥΓΚΕΚΡΙΜΕΝΟ ΣΚΟΠΟ, Η ΜΗ-ΠΑΡΑΒΑΙΝΟΝΤΑ. Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ, ΚΑΙ ΑΠΟΔΟΣΗ ΤΟΥ ΕΓΓΡΑΦΟΥ ΕΙΝΑΙ ΑΠΟΚΛΕΙΣΤΙΚΑ ΔΙΚΗ ΣΑΣ. ΑΝ ΟΠΟΙΟΔΗΠΟΤΕ ΕΓΓΡΑΦΟ Η ΠΑΡΑΛΛΑΓΗ ΤΟΥΑΠΟΔΕΙΚΤΟΥΝ ΕΛΑΤΤΩΜΑΤΙΚΑ ΜΕ ΟΠΟΙΟΔΗΠΟΤΕ ΤΡΟΠΟ, ΕΣΕΙΣ (ΚΑΙ ΟΧΙ Ο ΑΡΧΙΚΟΣ ΣΥΓΓΡΑΦΕΑΣ 'Η ΟΠΟΙΟΣΔΗΠΟΤΕ ΣΥΜΒΑΛΛΟΝΤΑΣ) ΑΝΑΛΑΜΒΑΝΕΤΕ ΤΟ ΚΟΣΤΟΣ ΟΠΟΙΑΣΔΗΠΟΤΕ ΑΝΑΓΚΑΙΑΣ ΥΠΗΡΕΣΙΑΣ, ΕΠΙΣΚΕΥΗΣ 'Η ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ· ΚΑΙ

2. ΚΑΙ ΣΕ ΚΑΜΙΑ ΠΕΡΙΠΤΩΣΗ ΚΑΙ ΣΕ ΚΑΜΙΑ ΝΟΜΟΛΟΓΙΑ ΑΣΤΙΚΟΥ ΑΔΙΚΗΜΑΤΟΣ (ΠΕΡΙΛΑΜΒΑΝΟΜΕΝΗΣ ΕΚΕΙΝΟΥ ΤΗΣ ΑΜΕΛΕΙΑΣ), ΣΥΜΒΟΛΑΙΟΥ Ή ΑΛΛΟΥ, Ο ΣΥΝΤΑΚΤΗΣ, Ο ΑΡΧΙΚΟΣ ΣΥΓΓΡΑΦΕΑΣ, ΟΠΟΙΟΣΔΗΠΟΤΕ ΣΥΝΕΡΓΑΤΗΣ Ή ΟΠΟΙΟΣΔΗΠΟΤΕ ΔΙΑΝΟΜΕΑΣ ΤΟΥ ΕΓΓΡΑΦΟΥ Ή ΤΡΟΠΟΠΟΙΗΜΕΝΗΣ ΕΚΔΟΣΗΣ ΤΟΥ ΕΓΓΡΑΦΟΥ, Ή ΟΠΟΙΣΔΗΠΟΤΕ ΠΡΟΜΗΘΕΥΤΗΣ ΟΠΟΙΟΥΔΗΠΟΤΕ ΕΚ ΤΩΝ ΑΝΩΤΕΡΩ ΠΡΟΣΩΠΩΝ ΕΙΝΑΙ ΥΠΕΥΘΥΝΟΣ ΕΝΑΝΤΙ ΟΙΟΥΔΗΠΟΤΕ ΠΡΟΣΩΠΟΥ ΓΙΑ ΟΠΟΙΑΔΗΠΟΤΕ ΑΜΕΣΗ, ΕΜΜΕΣΗ, ΙΔΙΑΙΤΗΕΡΗ, ΑΤΥΧΗ Ή ΣΥΝΕΠΑΓΟΜΕΝΗ ΒΛΑΒΗ ΟΙΟΥΔΗΠΟΤΕ ΧΑΡΑΚΤΗΡΑ ΣΥΜΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟΥΣ, ΒΛΑΒΕΣ ΕΞΑΙΤΙΑΣ ΑΠΩΛΕΙΑΣ ΠΕΛΑΤΕΙΑΣ, ΣΤΑΣΗ ΕΡΓΑΣΙΑΣ, ΑΣΤΟΧΙΑ Ή ΚΑΚΗ ΛΕΙΤΟΥΡΓΙΑ ΥΠΟΛΟΓΙΣΤΗ, Ή ΟΠΟΙΑΔΗΠΟΤΕ ΚΑΙ ΚΑΘΕ ΑΛΛΗ ΒΛΑΒΗ Ή ΑΠΩΛΕΙΑ ΠΟΥ ΘΑ ΕΓΕΙΡΕΙ Ή ΣΧΕΤΙΖΕΤΑΙ ΜΕ ΤΗΝ ΧΡΗΣΗ ΤΟΥ ΕΓΓΡΑΦΟΥ ΚΑΙ ΟΠΟΙΑΣΔΗΠΟΤΕ ΤΡΟΠΟΠΟΙΗΜΕΝΗΣ ΕΚΔΟΣΗΣ ΤΟΥ ΕΓΓΡΑΦΟΥ, ΑΚΟΜΗ ΚΑΙ ΑΝ ΚΑΠΟΙΟ ΑΠΟ ΑΥΤΑ ΤΑ ΠΡΟΣΩΠΑ ΕΙΝΑΙ ΕΝΗΜΕΡΟ ΓΙΑ ΤΗΝ ΠΙΘΑΝΟΤΗΤΑ ΠΡΟΚΛΗΣΗΣ ΤΕΤΟΙΩΝ ΒΛΑΒΩΝ.

Murray Cumming
Ομάδα ανάπτυξης Glom

    murrayc@murrayc.com

Glom 1.6
20 June 2004

Murray Cumming

Murray Cumming

Αυτή η τεκμηρίωση καλύπτει την έκδοση 1.6 του Glom

Aνάδραση

Για να αναφέρετε ένα σφάλμα ή να κάνετε μια πρόταση που αφορά το Glom ή αυτό το εγχειρίδιο μπορείτε να την υποβάλετε στο GNOME Bugzilla και στο προϊόν Glom. Παρακαλούμε αναζητήστε στο bugzilla πριν να υποβάλετε το σφάλμα σας για να βεβαιωθείτε ότι δεν έχει ήδη αναφερθεί.

Εγχειρίδιο χρήστη του Glom.

## Εισαγωγή

Το Glom σας επιτρέπει να σχεδιάσετε και να χρησιμοποιήσετε τα συστήματα βάσης δεδομένων.

## Ξεκινώντας

### Ξεκινώντας το Glom

Μπορείτε να ξεκινήσετε το Glom με τους εξής τρόπους:

Μενού Εφαρμογές

  Επιλέξτε Γραφείο Glom .

### Όταν ξεκινάτε το Glom

Όταν ξεκινάτε το Glom, εμφανίζεται το παρακάτω παράθυρο. Μπορείτε να ανοίξετε ένα υπάρχον αρχείο Glom ή να δημιουργήσετε ένα νέο, πιθανόν με βάση ένα νέο αρχείο Glom σε ένα από τα παραδείγματα.

Το παράθυρο έναρξης του Glom, για το άνοιγμα ενός υπάρχοντος αρχείου

Εμφάνιση του κυρίως παραθύρου Glom που χρησιμοποιείται για να ανοίξει ένα υπάρχον αρχείο Glom.

Το παράθυρο έναρξης του Glom, για τη δημιουργία ενός νέου αρχείου

Εμφάνιση του κυρίως παραθύρου του Glom που χρησιμοποιείται για τη δημιουργία ενός νέου αρχείου Glom.

## Χρήση του Glom ως χειριστής

Για να ανοίξετε ένα υπάρχον έγγραφο Glom, είτε ανοίξτε αυτό το έγγραφο από τον διαχειριστή αρχείων, ή επιλέξτε Glom από το μενού εφαρμογών και έπειτα επιλέξτε το έγγραφο όταν σας ζητηθεί. Το Glom θα σας ζητήσει ένα όνομα χρήστη και έναν κωδικό πρόσβασης για να προσπελάσει τη βάση δεδομένων. Ο διαχειριστής σας θα παράσχει το όνομα χρήστη και τον κωδικό πρόσβασης.

Όταν ανοίγετε ένα υπάρχον έγγραφο, το Glom θα είναι στο `Επίπεδο χρήστη` `Χειριστής`. Αυτό το επίπεδο χρήστη σας επιτρέπει να βρείτε και να επεξεργαστείτε εγγραφές, αλλά δεν σας επιτρέπει να αλλάξετε τη βασική δομή της βάσης δεδομένων.

### Περιήγηση

Κάθε βάση δεδομένων έχει πολλούς πίνακες. Για να δείτε έναν διαφορετικό πίνακα, επιλέξτε το `πίνακες` από το μενού `περιήγηση`. Έπειτα διπλοπατήστε στον πίνακα, ή επιλέξτε τον και πατήστε το πλήκτρο `Άνοιγμα`.

Περιήγηση ενός πίνακα

Περιήγηση ενός πίνακα.

### Προβολή και εισαγωγή δεδομένων

Αν είσαστε στην `κατάσταση δεδομένων`, μπορείτε να προβάλετε ή να εισάγετε πληροφορίες ή στην προβολή `Κατάλογος` ή στην προβολή `Λεπτομέρειες`.

#### Η προβολή καταλόγου

Η προβολή καταλόγου εμφανίζει πολλές εγγραφές μονομιάς και συνήθως εμφανίζει μόνο τα πιο σημαντικά πεδία.

Όταν εισάγετε δεδομένα σε ένα πεδίο θα αποθηκευτούν στη βάση δεδομένων αμέσως αφού τελειώσετε την επεξεργασία του πεδίου. Αν είναι ένα πεδίο ημερομηνίας ή χρόνου τότε η μορφή δεδομένων θα ελεγχθεί για σας.

Για να δημιουργήσετε μια νέα εγγραφή πατήστε απλά το πλήκτρο `νέο`, ή ξεκινήστε την πληκτρολόγηση σε ένα πεδίο στην τελευταία κενή γραμμή. Μια νέα εγγραφή γραμμής θα δημιουργηθεί με κενά πεδία για να τα συμπληρώσετε.

Η προβολή καταλόγου

Η προβολή καταλόγου.

Για να ταξινομήσετε τις εγγραφές απλά πατήστε σε μια κεφαλίδα στήλης. Για παράδειγμα, μπορείτε ίσως να πατήσετε σε μια στήλη δεδομένων για να καταχωρίσετε τιμολόγια ανάλογα με την ημερομηνία τους και να πατήσετε ξανά για να τα καταχωρίσετε με αντίστροφη σειρά.

#### Η προβολή λεπτομερειών

Η προβολή λεπτομερειών εμφανίζει μόνο μια εγγραφή και συνήθως εμφανίζει όλα τα πεδία τακτοποιημένα κατάλληλα.

Όταν εισάγετε δεδομένα σε ένα πεδίο θα αποθηκευτούν στη βάση δεδομένων αμέσως αφού τελειώσετε την επεξεργασία του πεδίου. Αν είναι ένα πεδίο ημερομηνίας ή χρόνου τότε η μορφή δεδομένων θα ελεγχθεί για σας.

Για να δημιουργήσετε μια νέα εγγραφή πατήστε απλά το πλήκτρο `νέο`. Μια νέα εγγραφή θα δημιουργηθεί με κενά πεδία για να τα συμπληρώσετε.

Η προβολή λεπτομερειών

Η προβολή λεπτομερειών.

### Εύρεση δεδομένων

Επιλέξτε `Κατάσταση εύρεσης` από το μενού καταστάσεων. Τα πεδία στις προβολές καταλόγου και λεπτομερειών θα είναι τώρα κενά και ένα πλήκτρο εύρεσης θα εμφανιστεί στο τέλος του παραθύρου.

Εισάγετε τις πληροφορίες, ή μέρος των πληροφοριών, σε ένα πεδίο για να βρείτε τις εγγραφές με αυτές τις πληροφορίες σε αυτό το πεδίο. Για παράδειγμα, εισάγετε Νίκο σε ένα πεδίο ονόματος για να βρείτε εγγραφές με το όνομα "Νίκο" ή "Νίκος" στο όνομα.

Όταν πατάτε το πλήκτρο `Εύρεση`, το Glom θα ψάξει για εγγραφές και έπειτα θα τις εμφανίσει. Αν βρεθεί μόνο μια εγγραφή, τότε θα σας εμφανίσει αυτήν την εγγραφή στην προβολή λεπτομερειών. Αν βρεθούν πολλές εγγραφές, τότε θα σας εμφανίσει αυτές τις εγγραφές στην προβολή καταλόγου.

### Εκτύπωση αναφορών

Αν ο προγραμματιστής της βάσης δεδομένων έχει ορίσει κάποιες αναφορές για έναν πίνακα, τότε θα τις δείτε καταχωρισμένες στο μενού `Αναφορές`. Επιλέξτε απλά την αναφορά από το μενού για να δημιουργήσετε την αναφορά. Αν έχετε προηγουμένως εκτελέσει μια αναζήτηση, τότε η αναφορά θα περιέχει μόνο τα προς το παρόν ευρεθέντα δεδομένα. Αλλιώς θα περιέχει όλα τα δεδομένα στην τρέχουσα αναφορά. Να θυμάστε ότι κάθε πίνακας έχει τις δικές του αναφορές, έτσι ίσως χρειαστείτε να μεταβείτε στον κατάλληλο πίνακα για να χρησιμοποιήσετε την συγκεκριμένη αναφορά.

Αναφορά

Αναφορά.

## Χρησιμοποιώντας το Glom ως δημιουργός

Όταν δημιουργείτε ένα νέο έγγραφο, το Glom θα είναι στο `Επίπεδο χρήστη` `Δημιουργός`. Μπορείτε επίσης να αλλάξετε το επίπεδο χρήστη δημιουργού μετά το άνοιγμα ενός υπάρχοντος εγγράφου, με το μενού `Επίπεδο χρήστη`. Το Glom θα το επιτρέψει αυτό μόνο αν ο διαχειριστής το έχει επιτρέψει.

### Προσθήκη πινάκων

Μπορείτε να δείτε τον κατάλογο των υπαρχόντων πινάκων επιλέγοντας `Πίνακες` από το μενού `Περιήγηση`. Θα δείτε επίσης αυτό το παράθυρο μετά τη σύνδεση με έναν διακομιστή βάσης δεδομένων, αφού έχετε δημιουργήσει ένα νέο έγγραφο. Για να δημιουργήσετε έναν νέο πίνακα, πατήστε το πλήκτρο `Προσθήκη` και εισάγετε το όνομα για τον νέο πίνακα. Το Glom θα προτείνει έναν τίτλο για αυτόν τον πίνακα. Οι `Χειριστές` θα δουν αυτόν τον τίτλο αντί για το πραγματικό όνομα του πίνακα. Μπορείτε επίσης να σημειώσετε έναν πίνακα ως `κρυφό` για τους χειριστές. Για παράδειγμα, οι χειριστές πρέπει να δουν τις "Γραμμές τιμολογίου" ως σχετικές εγγραφές από τον πίνακα "Τιμολόγια", αλλά δεν πρέπει ποτέ να μπορούν να περιηγηθούν άμεσα στον πίνακα "Γραμμές πίνακα".

Μπορείτε επίσης να ορίσετε έναν πίνακα ως `προεπιλεγμένο πίνακα`. Αυτός ο πίνακας θα εμφανίζεται όποτε ένας χειριστής ανοίγει ένα υπάρχον έγγραφο, χωρίς να του ζητιέται να επιλέξει έναν πίνακα από τον κατάλογο.

Μπορείτε επίσης να χρησιμοποιήσετε αυτό το παράθυρο για να μετονομάσετε τον υπάρχοντα πίνακα.

Πατήστε το πλήκτρο `άνοιγμα` για να δείτε τον επιλεγμένο πίνακα.

### Επεξεργασία πεδίων

Επιλέξτε `Πεδία` από το μενού `Δημιουργός`. Αυτό εμφανίζει έναν κατάλογο πεδίων στον πίνακα. Οι νέοι πίνακες έχουν αυτόματα ένα πεδίο πρωτογενούς κλειδιού, αλλά μπορείτε να αλλάξετε αυτό το πεδίο αν χρειάζεται.

Πατήστε το πλήκτρο `Προσθήκη` για να προσθέσετε ένα νέο πεδίο, έπειτα εισάγετε το όνομα του νέου πεδίου. Το Glom θα βρει ένα κατάλληλο τίτλο για αυτό το πεδίο, αλλά μπορείτε να το επεξεργαστείτε. Οι `Χειριστές` θα δουν αυτόν τον τίτλο αντί για το πραγματικό όνομα του πεδίου.

Για να ορίσετε περισσότερες λεπτομέρειες πεδίου, επιλέξτε το πεδίο και πατήστε το πλήκτρο `Λεπτομέρειες`.

Επεξεργασία πεδίων

Επεξεργασία των πεδίων πίνακα.

#### Πρωτεύοντα κλειδιά

Κάθε πίνακας πρέπει να έχει ένα και μόνο ένα `πρωτεύον κλειδί`. Η τιμή σε αυτό το πεδίο θα είναι μοναδική, που σημαίνει ότι κάθε τιμή σε αυτό το πεδίο θα εμφανίσει μόνο μια εγγραφή στον πίνακα. Για παράδειγμα, κάθε εγγραφή σε έναν πίνακα "Πελάτες" θα έχει ένα "αναγνωριστικό πελάτη". Αυτή η τιμή θα χρησιμοποιηθεί για να αναφέρετε σε αυτόν τον πελάτη από άλλους πίνακες, όπως "Έργα" και "Τιμολόγια". Δείτε την ενότητα Δημιουργία σχέσεων για να δείτε πώς μπορείτε να συσχετίσετε πίνακες μαζί.

#### Τύποι πεδίων

Το Glom προσφέρει λίγους απλούς τύπους πεδίων:

1. Αριθμός

2. Κείμενο

3. Ημερομηνία

4. Χρόνος

5. Τιμή Μπουλ - ή αληθής ή ψευδής

6. Εικόνα

#### Υπολογιζόμενα πεδία

Οι τιμές πεδίου μπορεί να υπολογιστούν ως προς άλλα πεδία, χρησιμοποιώντας τη γλώσσα προγραμματισμού Python. Αυτός ο υπολογισμός πρέπει να είναι εφαρμογή μιας συνάρτησης python, που πρέπει να επιστρέψει μια τιμή. Η επιστρεφόμενη τιμή θα χρησιμοποιηθεί ως η τιμή του πεδίου. Αυτή η τιμή θα επανυπολογίζεται κάθε φορά που τα πεδία της πηγής αλλάζουν. ΝΑ ΓΙΝΕΙ: Αυτό δουλεύει μόνο για προεπιλεγμένες τιμές προς το παρόν και δεν μπορείτε να χρησιμοποιήσετε τιμές πεδίων στον υπολογισμό ακόμα.

Μπορείτε επίσης να χρησιμοποιήσετε υπολογισμούς για να ορίσετε μια προεπιλεγμένη τιμή για πεδία, επιλέγοντας την καρτέλα `Προεπιλεγμένη τιμή` στο παράθυρο `Λεπτομέρειες πεδίου`, πατώντας στο πλαίσιο ελέγχου `Υπολογισμός τιμής` και εισάγοντας έπειτα έναν υπολογισμό Python. Μπορείτε να ελέγξετε αυτόν τον υπολογισμό στο παράθυρο `Επεξεργασία`.

### Διευθέτηση διατάξεων

Κάθε πίνακας έχει προβολές `Καταλόγου` και `Λεπτομερειών`· από προεπιλογή αυτές εμφανίζουν όλα τα πεδία στον πίνακα, με σειρά δημιουργίας. Μπορείτε να επεξεργαστείτε τη διάταξη επιλέγοντας `Διάταξη` από το μενού `Δημιουργός`.

#### Διευθέτηση της προβολής καταλόγου

Για την προβολή `Κατάλογος`, μπορείτε να ορίσετε την αλληλουχία των στηλών πεδίου και αν κάποια πεδία είναι κρυφά.

Επεξεργασία της διάταξης καταλόγου

Επεξεργασία της διάταξης καταλόγου.

#### Διευθέτηση της προβολής λεπτομερειών

Για την προβολή `Λεπτομέρειες`, μπορείτε να δημιουργήσετε ομάδες πεδίων και να δώσετε σε αυτές τις ομάδες τίτλους. Μπορείτε έπειτα να βάλετε πεδία σε αυτές τις ομάδες και να ορίσετε την αλληλουχία για τα πεδία σε αυτές τις ομάδες. Μπορείτε επίσης να ορίσετε την αλληλουχία αυτών των ομάδων. Για παράδειγμα, σε έναν πίνακα "Επαφές", μπορείτε να δημιουργήσετε μια ομάδα "Όνομα" και να βάλετε πεδία "τίτλος", "όνομα" "επώνυμο" σε αυτήν την ομάδα. Μπορείτε να έχετε άλλες ομάδες για τα πεδία "Διεύθυνση".

Επεξεργασία της διάταξης λεπτομερειών

Επεξεργασία της διάταξης λεπτομερειών.

### Δημιουργία σχέσεων

Πίνακες στη βάση δεδομένων συσχετίζονται συχνά μαζί. Για παράδειγμα, ένας πίνακας "Τιμολόγια" μπορεί να έχει ένα πεδίο "Αναγνωριστικό πελάτη". Μια τιμή σε αυτό το πεδίο μπορεί να ορίσει μια εγγραφή στον πίνακα "Πελάτες" με την ίδια τιμή. Το Glom μπορεί να εμφανίσει πρόσθετες πληροφορίες, όπως το όνομα πελάτη, από αυτήν τη συσχετισμένη εγγραφή. Ή μπορεί να εμφανίσει έναν κατάλογο πολλών συσχετισμένων εγγραφών - για παράδειγμα, αρκετές συσχετισμένες "Γραμμές τιμολογίων" που σχετίζονται με μια εγγραφή στην εγγραφή "Τιμολόγιο".

Για να δημιουργήσετε σχέσεις, επιλέξτε `Σχέσεις` από το μενού `Δημιουργός`. Αυτό θα εμφανίσει τον κατάλογο των υπαρχουσών σχέσεων. Πατήστε το πλήκτρο `Προσθήκη` για να δημιουργήσετε μια νέα σχέση και εισάγετε ένα όνομα για αυτήν. Θα πρέπει έπειτα να επιλέξετε ένα πεδίο στον τρέχοντα πίνακα και ένα πεδίο σε έναν άλλον πίνακα που πρέπει να συσχετιστεί. Αυτή η σχέση θα βρει οποιεσδήποτε εγγραφές στον άλλον πίνακα για τον οποίον οι τιμές και στα δύο πεδία είναι ίσες.

Μπορείτε να χρησιμοποιήσετε τη σχέση στις ακόλουθες θέσεις.

1. Εμφάνιση ενός συσχετισμένου πεδίου στην προβολή καταλόγου ή λεπτομερειών.

2. Για να εμφανίσετε έναν κατάλογο των συσχετισμένων εγγραφών στην προβολή λεπτομερειών.

3. Για να αναζητήσετε μια τιμή από ένα πεδίο σε μια συσχετισμένη εγγραφή. Για παράδειγμα, για να αντιγράψετε την τρέχουσα τιμή ενός "Προϊόντος" στο πεδίο "Τιμή" μιας εγγραφής "Γραμμής τιμολογίου".

4. Υπολογισμός τιμής πεδίου.

### Διαχείριση χρηστών

Για να ορίσετε τους `Χειριστές` που μπορούν να χρησιμοποιήσουν τη βάση δεδομένων σας και να ορίσετε ποια πρόσβαση έχουν στους ποικίλους πίνακες, επιλέξτε `Χρήστες` από το μενού `Χειριστές`.

### Μεταφράσεις

Η διεπαφή χρήστη του Glom (και αυτό το έγγραφο) είναι μεταφρασμένα σε αρκετές γλώσσες, όπως μπορείτε να δείτε ήδη αν χρησιμοποιείτε τον υπολογιστή σας με μια διεπαφή χρήστη μη αγγλική. Επιπλέον, το Glom εμφανίζει αυτόματα και καταλαβαίνει αριθμούς και ημερομηνίες σύμφωνα με τις τρέχουσες τοπικές συμβάσεις του χρήστη. Για παράδειγμα, ένας χρήστης στις ΗΠΑ μπορεί να εισάγει μια τιμή ως 1.99 και μια ημερομηνία ως 1/13/2008, αλλά ένας Γερμανός για την ίδια βάση δεδομένων θα τις δει αργότερα ως 1,99 και 13.1.2008.

Όμως, το σύστημα Glom που δημιουργείτε περιέχει επίσης κείμενο που πρέπει να μεταφραστεί αν θα χρησιμοποιηθεί από άτομα που μιλούν διαφορετικές γλώσσες. Για παράδειγμα, πρέπει να δώσετε μεταφράσεις για τους τίτλους των πινάκων, των πεδίων και των αναφορών. Όλα αυτά τα στοιχεία κειμένου μπορείτε να τα δείτε σε έναν κατάλογο όταν επιλέξετε `Μεταφράσεις` από το μενού `Δημιουργός`. Σε αυτό το παράθυρο μπορείτε να ορίσετε τη γλώσσα που χρησιμοποιήσατε για το αρχικό κείμενο και να εισάγετε μεταφράσεις για κάθε στοιχείο κειμένου για πρόσθετες γλώσσες. Όταν το σύστημα Glom ανοίγεται από έναν χρήστη αυτής της γλώσσας, τότε θα εμφανιστούν αυτά τα στοιχεία κειμένου στην διεπαφή χρήστη.

Μεταφράσεις

Μεταφράσεις.

Οι έμπειροι μεταφραστές μπορεί να είναι πιο εξοικειωμένοι με τη μορφή αρχείων .po, ή μπορεί να θέλετε να χρησιμοποιήσετε τα πολλά εργαλεία που δουλεύουν με τη μορφή αρχείων .po. Χρησιμοποιώντας το πλήκτρο `Εξαγωγή` μπορείτε να δημιουργήσετε ένα αρχείο .po για να το χρησιμοποιήσετε σε ένα ξεχωριστό εργαλείο ή να το στείλετε σε έναν μεταφραστή. Μπορείτε έπειτα να εισάγετε την τελική μετάφραση χρησιμοποιώντας το πλήκτρο `εισαγωγή`.

### Ορισμός αναφορών

#### Προσθήκη ή επεξεργασία αναφορών

Το Glom μπορεί να παράξει αναφορές για να εμφανίσει συγκεκριμένα πεδία για σύνολα εγγραφών, ταξινομημένα και ομαδοποιημένα. Για παράδειγμα, ένα κατάστημα μπορεί να χρειάζεται μια αναφορά καταγραφής όλων των προϊόντων που πουλήθηκαν σε έναν μήνα, ομαδοποιημένη κατά είδος προϊόντος και ταξινομημένο κατά τιμή μέσα σε κάθε ομάδα. Κάθε πίνακας έχει τις δικές του αναφορές, που είναι διαθέσιμες στον χειριστή από το μενού `Αναφορές`.

Για να ορίσετε μια αναφορά, ή να αλλάξετε τον ορισμό μιας υπάρχουσας αναφοράς, επιλέξτε `Αναφορές` από το μενού `Δημιουργός`.

Δημιουργία ή επεξεργασία αναφορών

Δημιουργία ή επεξεργασία αναφορών.

Σημειώστε ότι κάθε αναφορά έχει ένα αναγνωριστικό καθώς και ένα όνομα. Αυτό επιτρέπει στην αναφορά σας να έχει έναν μεταφρασμένο τίτλο όταν χρησιμοποιείται σε έναν υπολογιστή που χρησιμοποιεί διαφορετική γλώσσα.

#### Επεξεργασία αναφοράς

Μια αναφορά Glom έχει τρεις περιοχές:

1. Η κεφαλίδα, που εμφανίζεται στην αρχή της αναφοράς

2. Η κυρίως περιοχή, στην οποία εμφανίζονται οι γραμμές εγγραφών και περίληψης, με τα ενεργά δεδομένα από τη βάση δεδομένων.

3. Το υποσέλιδο, που εμφανίζεται στο τέλος της αναφοράς.

Μέσα σε μια περιοχή, όπως το κυρίως μέρος, μπορείτε να προσθέσετε `Μέρη`, όπως πεδία, κείμενο ή εικόνες. Αυτά θα εμφανιστούν συνήθως σε μια γραμμή στην τυπωμένη αναφορά, με μια γραμμή για κάθε εγγραφή. Στην απλή περίπτωση, αυτό θα μοιάζει πολύ με την προβολή καταλόγου του Glom. Μπορείτε να προσθέσετε μέρη στην αναφορά σας επιλέγοντας τα από τον κατάλογο `Διαθέσιμα μέρη` και πατώντας έπειτα το πλήκτρο `Προσθήκη`. Το μέρος θα προστεθεί τότε στον κατάλογο `Μέρη`, στην επιλεγμένη περιοχή.

Για να ορίσετε λεπτομέρειες για τα μέρη, όπως το κείμενο ή την εικόνα που θα εμφανιστεί, ή για να επιλέξετε το πεδίο που θα εμφανιστεί, επιλέξτε το μέρος στον κατάλογο `Μέρη` και πατήστε το πλήκτρο `Επεξεργασία`. Μπορείτε επίσης να ορίσετε τη μορφοποίηση πεδίου πατώντας το πλήκτρο `Μορφοποίηση`, ακριβώς όπως θα κάνατε κατά τον ορισμό διάταξης λεπτομερειών ή καταλόγου.

Επεξεργασία αναφοράς

Επεξεργασία αναφοράς.

Κάποια μέρη μπορεί να περιέχουν άλλα μέρη και να έχουν πρόσθετες ιδιότητες για να ελέγξουν πώς παρουσιάζονται τα θυγατρικά τους μέρη. Για παράδειγμα, το μέρος `Ομαδοποίηση κατά` ομαδοποιεί εγγραφές μαζί κατά πεδίο. Για παράδειγμα, μια αναφορά προϊόντων μπορεί να ομαδοποιεί έναν κατάλογο προϊόντων κατά τύπο προϊόντος. Μπορείτε ακόμα να προσθέσετε μια δεύτερη υποομαδοποίηση μέσα στο κυρίως μέρος `Ομαδοποίηση κατά`, επιλέγοντας το μέρος ανωτάτου επιπέδου `Ομαδοποίηση κατά` στον κατάλογο `Μέρη`, ενώ προσθέτετε ένα νέο μέρος `Ομαδοποίηση κατά` από τον κατάλογο `Διαθέσιμα μέρη`. Για παράδειγμα, μπορείτε να ομαδοποιήσετε τα προϊόντα σας κατά κατασκευαστή, μέσα σε κάθε ομάδα είδους προϊόντος.

Για να ορίσετε το πεδίο κατά το οποίο πρέπει να ομαδοποιηθούν οι εγγραφές, επιλέξτε το μέρος σας `Ομαδοποίηση κατά` στον κατάλογο `Μέρη` και πατήστε το πλήκτρο `Επεξεργασία`. Μπορείτε έπειτα να επιλέξετε το πεδίο κατά το οποίο πρέπει να ομαδοποιηθούν οι εγγραφές και επιλέξτε τα πεδία κατά τα οποία πρέπει να ταξινομηθούν αυτές οι εγγραφές μέσα στην ομάδα. Μπορείτε επίσης να ορίσετε κάποια πρόσθετα πεδία να εμφανίζονται στην γραμμή τίτλου της ομάδας. Για παράδειγμα, μπορεί να θέλετε να ομαδοποιήσετε προϊόντα κατά αναγνωριστικό κατασκευαστή, αλλά να εμφανίσετε επίσης το όνομα του κατασκευαστή.

Επεξεργασία μιας ομάδας κατά μέρος

Επεξεργασία αναφοράς.

Το μέρος `Κάθετη ομάδα` μπορεί να περιέχει άλλα στοιχεία. Για παράδειγμα, σας επιτρέπει να ταξινομήσετε πεδία κάτω από κάθε άλλο αντί απλώς ένα μετά το άλλο στην οριζόντια γραμμή. Αυτό είναι χρήσιμο για ομαδοποίηση συσχετισμένων πεδίων όπως γραμμές διεύθυνσης, ή απλά για να στριμώξετε περισσότερες πληροφορίες στη γραμμή εγγραφής για την αναφορά.

Μια αναφορά με κάθετες ομάδες

Μια αναφορά με κάθετες ομάδες.

Όταν έχετε τελειώσει, πατήστε το πλήκτρο `Κλείσιμο` για να αποθηκεύσετε τον ορισμό αναφοράς. Η αναφορά σας μπορεί τότε να επιλεγεί από το μενού `Αναφορές`. Δείτε την ενότητα Εκτύπωση αναφορών για περισσότερες λεπτομέρειες.

## Διάλογοι

### Διάλογος: Αρχικός διάλογος

Αυτός ο διάλογος επιτρέπει στον χρήστη να επιλέξει ένα υπάρχον έγγραφο ή να δημιουργήσει ένα νέο έγγραφο. Τα υπάρχοντα έγγραφα μπορούν να επιλεγούν από τον κατάλογο των πρόσφατα ανοιγμένων εγγράφων ή επιλέγοντας ένα αρχείο με τον διάλογο επιλογής αρχείου. Τα έγγραφα μπορούν επίσης να ανοιχτούν μέσα από το δίκτυο αν άλλοι χρήστες εκτελούν το Glom στο τοπικό δίκτυο. Τελικά, ένα νέο έγγραφο μπορεί να δημιουργηθεί είτε ανοίγοντας ένα αρχείο προτύπου που περιέχει ήδη κάποιους αρχικούς πίνακες και εγγραφές, είτε δημιουργώντας ένα κενό έγγραφο.

### Διάλογος: Νέα βάση δεδομένων

### Διάλογος: Δημιουργία βάσης δεδομένων

### Διάλογος: Σύνδεση

Αυτός ο διάλογος ζητά ένα όνομα χρήστη και κωδικό πρόσβασης για σύνδεση με έναν διακομιστή βάσης δεδομένων. Αυτό συνήθως δεν είναι το ίδιο με τον συνδυασμό ονόματος χρήστη και κωδικού πρόσβασης με τον οποίον συνδέεστε στο σύστημά σας. Όλα τα συστήματα Glom απαιτούν έναν διακομιστή βάσης δεδομένων στον οποίον τα ενεργά δεδομένα θα αποθηκευτούν. Αν ο διακομιστής της βάσης δεδομένων δεν τρέχει στον τοπικό σας υπολογιστή ("τοπικός οικοδεσπότης"), τότε πρέπει επίσης να δώσετε το όνομα οικοδεσπότη του δικτύου του, όπως "glomserver.openismus.com", αν και το όνομα του οικοδεσπότη σας θα είναι διαφορετικό.

Ο διαχειριστής του συστήματός σας μπορεί να σας παράσχει αυτές τις λεπτομέρειες σύνδεσης της βάσης δεδομένων.

Αν είσαστε ο διαχειριστής του συστήματος δείτε την ιστοσελίδα του Glom Διαμόρφωση Postgres για βοήθεια με την εγκατάσταση και διαμόρφωση ενός διακομιστή βάσης δεδομένων.

### Διάλογος: Σφάλμα σύνδεσης

Αυτός ο διάλογος εμφανίζεται όταν το Glom δεν μπόρεσε να συνδεθεί με τον συγκεκριμένο διακομιστή βάσης δεδομένων. Είτε ο διακομιστής της βάσης δεδομένων δεν εκτελείται στο συγκεκριμένο όνομα οικοδεσπότη, είτε το όνομα χρήστη και ο κωδικός πρόσβασης δεν έγιναν αποδεκτοί από τον διακομιστή της βάσης δεδομένων. Δείτε την ενότητα Διάλογος σύνδεσης για περισσότερες λεπτομέρειες.

### Διάλογος: Προτιμήσεις βάσης δεδομένων

### Διάλογος: Αλλαγή γλώσσας

### Παράθυρο: Αντικείμενο κειμένου

### Παράθυρο: Αντικείμενο εικόνας

### Διάλογος: Σημειωματάριο

### Διάλογος: Μορφή άκυρων δεδομένων

### Διάλογος: Επισκόπηση σχέσης

### Παράθυρο: Ομάδες

### Διάλογος: Ομαδοποίηση κατά ταξινόμηση πεδίων

### Διάλογος: Ομαδοποίηση κατά δευτερεύοντα πεδία

### Παράθυρο: Σενάριο πλήκτρου

### Παράθυρο: Υπολογισμός πεδίου

### Διάλογος: Νέα ομάδα

### Διάλογος: Επιλογή χρήστη

### Διάλογος: Χρήστης

### Διάλογος: Αρχικό αναγνωριστικό μετάφρασης

### Διάλογος: Αντίγραφο μετάφρασης

### Διάλογος: Επιλογή ημερομηνίας

### Διάλογος: Εισαγωγή σε πίνακα

Αυτός ο διάλογος επιτρέπει στον χρήστη να εισάγει ένα CSV αρχείο (που οι τιμές χωρίζονται με κόμματα) στον τρέχοντα πίνακα βάσης δεδομένων. Εμφανίζει τις πρώτες λίγες γραμμές του αρχείου για εισαγωγή και επιτρέπει στον χρήστη να επιλέξει το πεδίο του στόχου στη βάση δεδομένων για κάθε στήλη στο αρχείο CSV. Για αυτόματα αυξανόμενα πρωτεύοντα κλειδιά, το πρωτογενές πεδίο κλειδιού δεν μπορεί να χρησιμοποιηθεί ως πεδίο στόχου, αλλά αλλιώς μια στήλη πρέπει να εισαχθεί στο πρωτεύον πεδίο κλειδιού.

## Περί του Glom

Το Glom συντηρείται από εθελοντές των κοινοτήτων Glom και GNOME. Για να βρείτε περισσότερες πληροφορίες για το Glom, παρακαλούμε επισκεφτείτε τον ιστότοπο Glom.

Για να αναφέρετε ένα σφάλμα ή να κάνετε μία πρόταση σχετικά με την εφαρμογή ή το εγχειρίδιο, μπορείτε να τα υποβάλετε χρησιμοποιώντας το bugzilla.

Μια άλλη εξαίρετη πηγή πληροφοριών είναι οι κατάλογοι αλληλογραφίας του Glom.

Αυτό το πρόγραμμα διανέμεται υπό τους όρους της Γενικής Άδειας Δημόσιας Χρήσης GNU (GPL), όπως αυτή έχει δημοσιευτεί από το Ίδρυμα Ελεύθερου Λογισμικού (FSS) — είτε της έκδοσης 2 της ‘Αδειας, είτε (κατ' επιλογήν σας) οποιασδήποτε μεταγενέστερης έκδοσης. Αντίγραφο της άδειας είναι διαθέσιμο στον ακόλουθο σύνδεσμο, ή στο αρχείο COPYING που διανέμεται μαζί με τον πηγαίο κώδικα αυτού του προγράμματος.

## Έννοιες

Το Glom είναι εύχρηστο, αλλά πρέπει να καταλάβετε τις ακόλουθες βασικές έννοιες.

1. `Βάση δεδομένων`: Κάθε έγγραφο Glom επιτρέπει την πρόσβαση σε μια βάση δεδομένων.

2. `Πίνακας`: Κάθε βάση δεδομένων περιέχει πολλούς πίνακες, όπως "Πελάτες" και "Τιμολόγια".

3. `Πεδίο`: Κάθε πίνακας έχει πολλά πεδία, όπως "Αναγνωριστικό πελάτη", "Όνομα" και "Ημερομηνία γέννησης". Σε άλλα έγγραφα και εφαρμογές, τα πεδία μερικές φορές λέγονται "Στήλες"

4. `Εγγραφές`: Κάθε πίνακας περιέχει πολλές εγγραφές, που καθεμιά τους έχει τιμές για κάθε πεδίο. Για παράδειγμα, ο πίνακας "Πελάτες" θα έχει μια εγγραφή για κάθε πελάτη. Σε άλλα έγγραφα και εφαρμογές, οι εγγραφές μερικές φορές λέγονται `Γραμμές`.

5. `Σχέσεις`: Κάθε πίνακας μπορεί να συσχετιστεί με άλλους πίνακες, μέσα από πεδία και στους δύο πίνακες. Για παράδειγμα, ένας πίνακας "Πελάτες" μπορεί να έχει μια σχέση με τον πίνακα "Τιμολόγια", έτσι ώστε τα άτομα να μπορούν να δουν όλα τα τιμολόγια για αυτόν τον πελάτη. Μόνο οι προγραμματιστές χρειάζεται να καταλαβαίνουν αυτήν την έννοια. Σε άλλα έγγραφα και εφαρμογές, οι σχέσεις μερικές φορές λέγονται "Σύνδεσμοι".

## Υπολογιζόμενα πεδία και σενάρια πλήκτρων

Τα υπολογιζόμενα πεδία και τα σενάρια πλήκτρων χρησιμοποιούν την προγραμματιστική γλώσσα Python. Ο υπολογισμός ή σενάριο είναι η υλοποίηση της συνάρτησης της οποίας η υπογραφή παρέχεται για σας.

Επεξεργασία του ορισμού ενός υπολογιζόμενου πεδίου

Επεξεργασία του ορισμού υπολογιζόμενου πεδίου.

### Τιμές πεδίου

Για παράδειγμα,

    record["name_first"]

είναι η τιμή του πεδίου name_first στην τρέχουσα εγγραφή.

### Σχετικές εγγραφές

Για παράδειγμα, το

    record.related["location"]

παρέχει τις σχετικές εγγραφές για την τρέχουσα εγγραφή.

#### Εγγραφές μοναδικά συσχετισμένες

Για σχέσεις που ορίζουν μια μοναδική εγγραφή, μπορείτε να πάρετε την τιμή ενός πεδίου σε αυτήν την εγγραφή. Για παράδειγμα, το

    record.related["location"]["name"]

είναι η τιμή του πεδίου ονόματος στον πίνακα που δείχνεται από τη σχέση θέσης (συχνά λέγεται location::name).

#### Πολλαπλές συσχετισμένες εγγραφές

Για σχέσεις που ορίζουν πολλαπλές εγγραφές, μπορείτε να χρησιμοποιήσετε τις συναρτήσεις σύνοψης (sum, count, average) για να πάρετε τις συνολικές τιμές. Για παράδειγμα,

    record.related["invoice_lines"].sum("total_price")

.

### Έλεγχος για κενές τιμές

Το πώς ελέγχετε κενές τιμές εξαρτάται από τον τύπο του πεδίου:

#### Πεδία μη κειμένου

Τα πεδία μη κειμένου μπορεί να είναι κενά, δείχνοντας ότι ο χρήστης δεν έχει εισάγει καμία τιμή στο πεδίο. Για παράδειγμα, το Glom δεν θεωρεί ότι μια κενή τιμή σε ένα αριθμητικό πεδίο πρέπει να σημαίνει 0.

Μπορείτε να ελέγξετε αν ένα πεδίο είναι κενό χρησιμοποιώντας το None του Python. Για παράδειγμα:

      if(record["contact_id"] == None):
        return "No Contact"
      else:
        return record.related["contacts"]["name_full"]

Μπορείτε επίσης να ελέγξετε αν υπάρχουν συσχετισμένες εγγραφές. Για παράδειγμα:

      if(record.related["contacts"] == None):
        return "No Contact"
      else:
        return record.related["contacts"]["name_full"]

#### Πεδία κειμένου

Για πεδία κειμένου, θα πρέπει να ελέγξετε για συμβολοσειρές μηδενικού μήκους. Δεν είναι δυνατό στο Glom να διακρίνετε μεταξύ συμβολοσειρών μηδενικού μήκους και της απουσίας οποιασδήποτε συμβολοσειράς, επειδή δεν υπάρχει κανένα πλεονέκτημα να το κάνετε. Για παράδειγμα:

      if(record["name_full"] == ""):
        return "No Name"
      else:
        return record["name_full"]

### Χρήση του πλήρους API pygda

pygda είναι μια API Python για το API libgda. Το γνώρισμα `σύνδεση` της εγγραφής παρέχει μια gda.connection που μπορεί να χρησιμοποιηθεί για πρόσβαση της τρέχουσας βάσης δεδομένων άμεσα. Αυτό επιτρέπει να τρέξετε οποιοδήποτε ερώτημα SQL, για παράδειγμα να διαβάσετε δεδομένα από τη βάση δεδομένων με ένα SELECT, ή να αλλάξετε τιμές στη βάση δεδομένων με ένα UPDATE. Σημειώστε ότι η σύνδεση είναι ήδη ανοικτή, έτσι μπορείτε να αποφύγετε τη δύσκολη εργασία ορισμού των λεπτομερειών της σύνδεσης.

Το γνώρισμα `table_name` της εγγραφής παρέχει επίσης το όνομα του τρέχοντος πίνακα.

Αυτό το παράδειγμα διαβάζει όλα τα δεδομένα από τον τρέχοντα πίνακα και εμφανίζει τις τιμές στο τερματικό:

    # Χρησιμοποιήστε την σύνδεση της τρέχουσας βάσης δεδομένων
    # για να πάρετε όλα τα δεδομένα για τον τρέχοντα πίνακα.
    #
    # record.connection είναι ένα ήδη ανοικτό αντικείμενο gda.connection,
    # που μας γλυτώνει από το άνοιγμα της σύνδεσης,
    # ή ακόμα τη γνώση του ονόματος της βάσης δεδομένων.

    query = "SELECT * FROM %s" % record.table_name
    data_model = gda.gda_execute_select_command(record.connection, query)

    rows = data_model.get_n_rows()
    columns = data_model.get_n_columns()
    print "    Number of columns: ", columns

    for i in range(columns):
        print "      column ", i;
        print "        name=", data_model.get_column_title(i)

        # Εύρεση αν είναι ένα πρωτεύον κλειδί:
        field = data_model.describe_column(i)
        if field.get_primary_key():
            print "        (primary key)"

        print "\n";

    print "    Number of rows: ", rows

    for row_index in range(rows):
        print "      row ", row_index;

        for col_index in range(columns):
            print "        value=", data_model.get_value_at(col_index, row_index).get()

        print "\n";

MY-GNOME-APP
mygnomeapp